Наумкин ауылында (Әзекәйкүл) 1795 йылда V ревизия буйынса мордвалар йәшәй: 22 ир-ат һәм 20 ҡатын-ҡыҙ. Шул саҡта уҡ бында Ҡарамалы ауылынан яңы суҡындырылған сыуаштар килеп төпләнә — 33 ир-ат һәм 35 ҡатын-ҡыҙ. Халҡы Өфө өйәҙе Ҡыҙыл Яр һәм Ырымбур губернаһының Бөгөлмә өйәҙе Тарҡай ауылдарынан килгән халыҡ менән тулыландырыла. Ҡатнаш сыуаш-мордва халҡы йылдан йыл яңы күскенселәр иҫәбенә арта. 1902 йылда унда 1760 кеше менән 232 ихата иҫәпләнә. Беренсе совет халыҡ иҫәбен алыу 1920 йылда 318 ихата асыҡлай, унда 1793 сыуаш һәм мордва йәшәй.